ধনখড়ের পর কে হবেন উপরাষ্ট্রপতি?

ওয়েব ডেস্ক : অবশেষে দেশের উপ-রাষ্ট্রপতি নির্বাচন (Vice President Election) মঙ্গলবার, ৯ সেপ্টেম্বর। মঙ্গল-রাতেই জানা যাবে কে হলেন পরবর্তী উপ-রাষ্ট্রপতি। গত ২১ জুলাই শারীরিক কারণে উপ-রাষ্ট্রপতি পদে থেকে ইস্তফা দেন জগদীপ ধনখড় (Jagdeep Dhankhar)। এবার লড়াই NDA-র রাধাকৃষ্ণনের সঙ্গে INDIA-র সুদর্শন রেড্ডি-র। রাজনৈতিক মহলের ধারণা NDA প্রার্থীর জয় নিশ্চিত। বিরোধীরা চেষ্টা চালাচ্ছে, ভোটের তফাত যাতে ১০০-র তলায় থাকে।

বহু প্রতীক্ষিত উপরাষ্ট্রপতি নির্বাচন মঙ্গলবার, ৯ সেপ্টেম্বর। রাতেই জানা যাবে কে হলেন ভারতের পরবর্তী উপ-রাষ্ট্রপতি। সংসদ ভবনে মঙ্গলবার সকাল ১০টায় ভোটগ্রহণ শুরু হবে। চলবে বিকেল ৫টা পর্যন্ত৷ ভোটের অঙ্ক ঠিক থাকলে NDA জোটের প্রার্থী, মহারাষ্ট্রের বর্তমান রাজ্যপাল সিপি রাধাকৃষ্ণনের জয় মোটামুটি নিশ্চিত৷ এই নির্বাচনে শাসক-বিরোধী দুই পক্ষেরই নজর মার্জিনের দিকে। তবে, শুধুমাত্র তাতেই যেন সন্তুষ্ট নয় বিজেপি। সংসদের দুই কক্ষ মিলিয়ে রাধাকৃষ্ণনের ৪২৫টি ভোট পাওয়ার লক্ষ্যকে সামনে রেখেছে তারা।

আরও খবর : আন্তঃরাজ্য পাচার চক্রের হদিশ দিল্লিতে, উদ্ধার ৬ সদ্যোজাত

অন্যদিকে, ইন্ডিয়া জোটের উপরাষ্ট্রপতি পদপ্রার্থী সুদর্শন রেড্ডি-র (B Sudershan Reddy) জন্য ৩০০-র বেশি ভোট টানতে মরিয়া বিরোধীরা। রেড্ডির থেকে ১০০-রও বেশি ভোটে এগিয়ে রাধাকৃষ্ণন ( Radhakrishnan)৷ ভোটের তফাত যাতে ১০০-র তলায় থাকে, বিরোধীদের চেষ্টা সেরকমই। কংগ্রেস, তৃণমূল কংগ্রেস, DMK, সমাজবাদী পার্টি-সহ সমস্ত বিরোধী দল তাদের সাংসদদের ভোটের দিন হাজির থাকার অলিখিত নির্দেশ ইতিমধ্যেই দিয়েছে। নতুন সাংসদদের ভোট যাতে বাতিল না হয়, সে জন্য দুই শিবিরই সাংসদদের মক পোল-এর ব্যবস্থা করেছে।

জানা গিয়েছে, তৃণমূল কংগ্রেস সাংসদদের হাজিরার উপর জোর দিচ্ছে। এবারেই যারা সাংসদ হয়েছেন তারা রবিবার রাতেই দিল্লিতে চলে গিয়েছেন। আর পুরোনো সাংসদরা সোমবার বা মঙ্গলবার ভোটের দিন সকালে আসতে পারবেন। অভিষেক বন্দ্যোপাধ্যায়ের (Abhishek Banerjee) মঙ্গলবার সকালে দিল্লি যাওয়ার কথা। বিজেপি রাজ্য সভাপতি তথা রাজ্যসভার সাংসদ শমীক ভট্টাচার্য-সহ বাংলার বিজেপি সাংসদরা শনিবারের মধ্যেই দিল্লিতে পৌঁছে গিয়েছেন। এদিকে জানা গিয়েছে আজ সোমবার প্রধানমন্ত্রী নরেন্দ্র মোদি (Narendra Modi) NDA-র সাংসদদের জন্য যে নৈশভোজের আয়োজন করেছিলেন, দেশের বন্যা পরিস্থিতি কথা বিবেচনা করে তা বাতিল হয়ে গিয়েছে।

দেখুন অন্য খবর :